**Florence and the Machine** (συχνά εμφανιζόμενο ως **Florence + the Machine**) είναι το όνομα του μουσικού συγκροτήματος της Φλόρενς Γουέλτς και μιας ομάδας καλλιτεχνών. Η μουσική των Florence and the Machine έχει χαρακτηριστεί ως συνδυασμός διαφόρων ειδών μουσικής, συμπεριλαμβανομένων της ροκ και soul μουσικής. Η μουσική του συγκροτήματος είχε λάβει θετικές κριτικές από τη μουσική βιομηχανία προτού γίνουν γνωστοί στο ευρύ κοινό, ιδιαιτέρως από το BBC το οποίο έπαιξε μεγάλο ρόλο στην επιτυχία του συγκροτήματος, προωθώντας τους ως μέρος του BBC Introducing.

Το πρώτο ολοκληρωμένο album του συγκροτήματος *Lungs*, κυκλοφόρησε στις 6 Ιουλίου 2009 και παρέμεινε στη δεύτερη θέση του αγγλικού album chart για τις πέντε πρώτες εβδομάδες της κυκλοφορίας του. Στις 17 Ιανουαρίου 2010, το album έφτασε στο Νο. 1 του αγγλικού album chart, έχοντας παραμείνει στο συγκεκριμένο chart για 28 συνεχόμενες εβδομάδες μέχρι τότε. Το album έχει παραμείνει στο Top 40 του Ηνωμένου Βασιλείου για 58 συνεχόμενες εβδομάδες, καθιστώντας το ένα από τα πιο επιτυχημένα εμπορικά albums του 2009 και του 2010 μέχρι σήμερα. Στα 2010 BRIT Awards, το "Lungs", κέρδισε το βραβείο "Mastercard British Album". Οι Florence and the Machine εμφανίστηκαν και στα 2010 MTV Video Music Awards, με το τραγούδι "Dog Days Are Over".

Μέλη
----

### Florence Welch

Η **Florence Leontine Mary Welch** (γεννημένη στις 28 Αυγούστου 1986 στο Λονδίνο) είναι κόρη της Evelyn Welch, απόφοιτος του Harvard και καθηγήτρια Αναγεννησιακών Σπουδών και Ακαδημαϊκή Κοσμήτωρ των Τεχνών στο πανεπιστήμιο Queen Mary του Λονδίνου  και του Nick Welch. Η επιρροή του πατέρα της όσο και της μητέρας της, ήταν καθοριστικής σημασίας για την Florence. Μια επίσκεψη σε μία από τις διαλέξεις της μητέρας της εντυπωσίασε σε μεγάλο βαθμό την έφηβη Florence. "Προσβλέπω σε κάτι παρόμοιο με αυτό αλλά με μουσική. Ελπίζω ότι η μουσική μου έχει κάποια μεγάλα θέματα - σεξ, θάνατος, αγάπη, βια - τα οποία θα παραμένουν κομμάτια της ανθρώπινης ιστορίας σε 200 χρόνια", δήλωσε χρόνια αργότερα, το 2010 

Η Florence φοίτησε στο Alleyn's School του νοτιοανατολικού Λονδίνου. Η Welch πάσχει από δυσλεξία και δυσμετρία και πιστεύει πως πάσχει και από αϋπνία. Επίσης,υπέφερε κι από κατάθλιψη. Με την ολοκλήρωση των εκεί σπουδών της, η Florence φοίτησε στο Camberwell College of Arts, προτού αποφασίσει να αφοσιωθεί στη μουσική της.

Το ενδιαφέρον της Welch με τον τρόμο και τη μοίρα ενισχύθηκε από τον θάνατο των παππούδων της μέσα σε διάστημα λίγων χρόνων. Στα 10 της, η Welch παρακολούθησε από κοντά την κατάπτωση του παππού της και η γιαγιά της από τη μεριά της μητέρας της, αυτοκτόνησε όταν η Welch ήταν 14 χρονών.

Όταν η Welch ήταν 13 χρονών, η μητέρα της μετακόμισε στο σπίτι του γείτονά τους και των τριών έφηβων παιδιών του. Σύμφωνα με τη Welch: "Τα πάμε υπέροχα τώρα, αλλά ήταν εφιάλτης τότε. Συνήθιζα να μένω στο δωμάτιο μου και να χορεύω."

To 2010, η Welch συμμετείχε στο album *Here Lies Love* των *David Byrne* και *Fatboy Slim*, ένα album γα την Imelda Marcos, πολιτικό από τις Φιλιππίνες 

Η Welch έχει σχέση από το 2008, με τον Stuart Hammond και ο προσωρινός χωρισμός τους αποτέλεσε έμπνευση για μεγάλο μέρος του "Lungs".

Τον Αύγουστο του 2010, η Welch αποκάλυψε πως δέχθηκε πρόταση γάμου από τον βασικό τραγουδιστή των Libertines, Pete Doherty, την οποία αρνήθηκε ευγενικά.

### The Machine

"The Machine" είναι το όνομα της ομάδας μουσικών που συνοδεύει την Welch, αποτελούμενη κυρίως από μουσικούς εμφανίσεων (session musicians), οι οποίοι διαφέρουν ανάλογα με τις ανάγκες της Welch στην εκάστοτε εμφάνισή της. Αρχικά, το όνομα ξεκίνησε από τη συνεργασία της με την Isabella "Machine" Summers. Η Welch και η Summers έκαναν εμφανίσεις μαζί για ένα χρονικό διάστημα με το ψευδώνυμο "Florence Robot/Isa Machine". Αργότερα, το όνομα θεωρήθηκε αρκετά δύσχρηστο και μετατράπηκε σε "Florence and the Machine". Η Welch συνέχισε να χρησιμοποιεί το όνομα αυτό για την μπάντα της ακόμα και όταν η Summers έφυγε από αυτή για ένα διάστημα, αν και τελικά η Summers επέστρεψε εν καιρώ ως η βασική της keyboard player.

Όπως οι περισσότεροι solo καλλιτέχνες, η Welch χρησιμοποιεί μια βασική ομάδα μουσικών για τις ζωντανές της εμφανίσεις. Η τρέχουσα ομάδα περιλαμβάνει τον μουσικό Robert Ackroyd στην κιθάρα, τον Chris Hayden στα drums, την Isabella Summers στο keyboard, τον Mark Saunders στο μπάσο και τον Tom Monger στην άρπα. Στο παρελθόν, η Welch έχει εκφραστεί θετικά για την ικανότητα της μπάντα της να κατανοεί τη δημιουργική της διεργασία, υποστηρίζοντας πως "Έχω δουλέψει μαζί τους για πολύ μεγάλο διάστημα και ξέρουν το στυλ μου, ξέρουν τον τρόπο που γράφω, ξέρουν τι θέλω".

Ιστορία
-------

### Πρώτα Χρόνια

Σύμφωνα με την Welch, "Το όνομα Florence and the Machine ξεκίνησε ως αστείο που ξέφυγε. Έγραφα μουσική με τη φίλη μου, την οποία φωνάζαμε Isabella Machine και για την οποία ήμουν η Florence Robot. Μία σχεδόν ώρα πριν την πρώτη μου εμφάνιση, δεν είχα όνομα, οπότε σκέφτηκα "Εντάξει, θα είμαι η Florence Robot/Isa Machine", λίγο πριν συνειδητοποιήσω πως το όνομα αυτό ήταν τόσο μεγάλο που θα με τρέλαινε".

Το 2007, η Florence ηχογράφησε με το συγκρότημα Ashok, το οποίο κυκλοφόρησε ένα album με τίτλο "Plans" μέσω της δισκογραφικής εταιρείας Filthy Lucre/About Records. Το album αυτό περιελάμβανε την πρώιμη μορφή του αργότερα επιτυχημένου "Kiss With a Fist", το οποίο τότε ονομαζόταν "Happy Slap".

### *Lungs* (2008 - σήμερα)

Οι Florence and the Machine κυκλοφόρησαν το πρώτο τους album *Lungs* στο Ηνωμένο Βασίλειο στις 6 Ιουλίου 2009. Η επίσημη κυκλοφορία του album έγινε με μια εμφάνιση στο Rivoli Ballroom, στο Brockley, του νοτιοανατολικού Λονδίνου. Το "Lungs" έφτασε στην πρώτη θέση στο Ηνωμένο Βασίλειο και στη 13η στην Ευρώπη. Μέχρι τις 6 Αυγούστου 2009 το album είχε πουλήσει περισσότερα από 100.000 αντίτυπα στο Ηνωμένο Βασίλειο και στις 10 Αυγούστου είχε παραμείνει στο νούμερο 2 για πέντε συνεχόμενες εβδομάδες. Στις 25 Ιουλίου 2009, το album κυκλοφόρησε στις Ηνωμένες Πολιτείες Αμερικής προς αγορά μέσω download και έφτασε τη 17η θέση στο Billboard "Heatseekers" chart [*νεκρός σύνδεσμος*], ενώ η κυκλοφορία του album σε φυσική μορφή, έγινε στις 20 Οκτωβρίου από την Island Records. Μεγάλο μέρος του album γράφτηκε ως αντίδραση στον -προσωρινό - χωρισμό της Welch από τον τωρινό της έρωτα.

Το πρώτο single από το album ήταν το **Kiss with a Fist** και συμπεριελήφθη στα soundtracks των ταινιών "Wild Child" και "Jennifer's Body" καθώς και στο επεισόδιο "Looks Like a Lesbian Attack to Me" της τηλεοπτικής σειράς "Saving Grace". Το επόμενο single, **Dog Days Are Over**, ηχογραφήθηκε χωρίς όργανα σε ένα studio "μεγέθους τουαλέτας". Το τραγούδι χρησιμοποιήθηκε στο ξεκίνημα της σειράς του USA Network, "Covert Affairs"  Αρχειοθετήθηκε 2010-09-09 στο Wayback Machine. καθώς και στην αγγλική τηλεοπτική σειρά "Skins" αλλά και στο trailer της ταινίας "Eat. Pray. Love".

Το τρίτο single από το album ήταν το **Rabbit Heart (Raise It Up)**. Μέρος της μελωδίας του κομματιού, καθώς και ο στίχος "How quickly the glamour fades" ήταν μέρη του τραγουδιού "House Jam" του νεοϋορκέζικου συγκροτήματος "Gang Gang Dance" χωρίς ωστόσο να υπάρχει το όνομα της μπάντας στα credits του "Lungs". Τα μέλη του συγκροτήματος το παρατήρησαν και το ανέφεραν στην δισκογραφική εταιρεία των Florence and the Machine. Η Island Records αναγνώρισε την παραβίαση των πνευματικών δικαιωμάτων και δέχτηκε να πληρώσει μέρος από τα κέρδη του τραγουδιού στους Gang Gang Dance. Η Welch παραδέχτηκε πως έσφαλε και δήλωσε πως πρόθεσή της ήταν να αποτίσει φόρο τιμής.

Μετά την κυκλοφορία του "Lungs", κυκλοφόρησαν ως singles τα τραγούδια **Drumming Song**  και η διασκευή του **You've Got The Love** της Candi Staton , εκ των οποίων το δεύτερο έγινε και mash-up με τίτλο "You Got the Dirtee Love", ανάμεσα στην Welch και τον βρετανό ράπερ, Dizzee Rascall. Οι δυο τους, τραγούδησαν ζωντανά το mash-up στα 2010 BRIT Awards και η ηχογράφηση της ζωντανής τους εμφάνισης κυκλοφόρησε την επόμενη ημέρα ως single.

Τον Ιανουάριο του 2010, ανακοινώθηκε πως το κομμάτι **Hurricane Drunk** θα είναι το επόμενο single από το album , ωστόσο στις 3 Μαρτίου μια επανακυκλοφορία του "Dog Days Are Over", του πρώτου κομματιού στο δίσκο "Lungs" ανακοινώθηκε από την ιστοσελίδα του συγκροτήματος. To "Dog Days Are Over" αποτελούσε το μουσικό θέμα στο trailer της ταινίας "Eat, Pray, Love". To single κυκλοφόρησε ψηφιακά στις 11 Απριλίου 2011.

Το **Cosmic Love** ήταν το 7ο - και τελευταίο - single από το ντεμπούτο album "Lungs" και κυκλοφόρησε στις 5 Ιουλίου 2010. Το τραγούδι έχει ακουστεί σε αρκετές τηλεοπτικές σειρές, όπως τα αμερικανικά "The Vampire Diaries", το "Grey's Anatomy" , "V" και "So You Think You Can Dance". 

### Δεύτερο Album

Στις 20 Μαρτίου 2010, η Welch αποκάλυψε στο περιοδικό NME, περισσότερες πληροφορίες για το δεύτερο album της. Παραδέχθηκε πως ήταν στο studio για "μία-δύο εβδομάδες με τον παραγωγό Paul Epworth". Υποστηρίζει πως μεγάλο μέρος της έμπνευσής της για το δεύτερο album είναι η επιστήμη, γιατί "μεγάλο μέρος της οικογένειάς της είναι ή προσπαθούν να γίνουν γιατροί, και έτσι μεγάλο μέρος των συζητήσεων είναι επικεντρωμένο σε ιατρικά θέματα". Η παραμονή στο studio οδήγησε στην ολοκλήρωση δύο κομματιών και σε στην ανακάλυψη ενός νέου ήχου. Αποκάλυψε πως ένα κομμάτι που θα περιλαμβάνεται στο album ονομάζεται "Strangeness and Charm", το οποίο περιγράφει ως "7 λεπτά μεγάλο και αμείλικτο". Παρουσίασε για πρώτη φορά το "Strangeness and Charm" στις 2 Μαϊου 2010 στο "The Olympia Theatre" του Δουβλίνου, κατά τη διάρκεια της "Cosmic Love" περιοδείας της. Η Florence περιέγραψε τον νέο ήχο ως "χορευτικό, αλλά και σκοτεινό" ενώ επισήμανε πως περιλαμβάνει "αμείλικτα drums και βαρύ μπάσο". Το album αναμένεται να κυκλοφορήσει το 2011.

Στις 28 Απριλίου δήλωσε στο BBC ότι το album "απέχει πολύ από την ολοκλήρωσή του" και πως τα στιχουργικά θέματα είναι λιγότερο σχετικά με γοτθικό τρόμο και περισσότερο σχετικά με τη χημεία. Υπάρχει ένα τραγούδι που ονομάζεται "Spectrum" και το οποίο "έχει να κάνει σε μεγάλο μέρος με ουράνια τόξα και πρίσματα".

Οι Florence and the Machine είναι προγραμματισμένο να επιστρέψουν στο studio τον Οκτώβριο του 2010 για να δουλέψουν πάνω στο album. Το album θα είναι μια "εκλεκτική μίξη" διαφόρων ειδών και θα περιλαμβάνει λιγότερο "αίμα και εντόσθια".

Συμμετοχές
----------

Οι Florence and the Machine στο στάδιο O2 ABC Glasgow κατά τη διάρκεια του Lungs Tour 2009.
Στις 12 Μαΐου 2010, ανακοινώθηκε πως οι Florence and the Machine θα συμμετείχαν με το τραγούδι "Heavy in Your Arms" στο soundtrack του "The Twilight Saga: Eclipse", την τρίτη ταινία της σειράς "The Twilight Saga". Το τραγούδι παίζει κατά τη διάρκεια των τίτλων τέλους της ταινίας.

Το βίντεο για το κομμάτι κυκλοφόρησε στις 13 Σεπτεμβρίου.

Κριτικές
--------

Στις αρχές του 2008 η Welch έδωσε συνέντευξη στο Run-Riot.com, μια ιστοσελίδα που ασχολείται με τα πολιτισμικά δρώμενα του Λονδίνου. Το 2009, οι Florence and the Machine τιμήθηκαν με το Critics' Choice Award στα 2009 BRIT Awards, μετά την τρίτη τους θέση στο διαγωνισμό του BBC "Sound of 2009"..

Παράλληλα με την υποστήριξη του BBC, οι Florence and the Machine υποστηρίχθηκαν σε μεγάλο βαθμό και από το μουσικό περιοδικό NME, το οποίο τους συμπεριέλαβε στη ετήσια περιοδεία του ("NME Awards Tour") για το 2009, ως support στους White Lies, Friendly Fires και Glasvegas.

Οι Times, περιέγραψαν την Florence ως "την πιο ιδιόμορφη και επευφημημένη γυναίκα τραγουδίστρια αυτή τη στιγμή" και "την πρόσφατη προσθήκη σε μια σειρά εξαιρετικών Άγγλων pop εκκεντρικών". Το περιοδικό "Spin" βαθμολόγησε το album "Lungs" με 4 στα 5 αστέρια και έγραψε, "Οφείλεις να το παραδεχτείς αυτό το κορίτσι: Πάντα σε κάνει να νιώθεις κάτι." και συμπεριέλαβε το album στη θέση Νο 8 των "40 Καλύτερων Album του 2009" του.

Οι Florence and the Machine κέρδισαν το βραβείο "Mastercard British Album" στα 2010 BRIT Awards για το album "Lungs" , ενώ ήταν υποψήφιοι και στις κατηγορίες "Καλύτερης Γυναίκας Καλλιτέχνιδας" και "Καλύτερος Πρωτοεμφανιζόμενος Καλλιτέχνης".

Στις 19 Φεβρουαρίου 2010, οι Florence and the Machine βραβεύθηκαν με το βραβείο του "Καλύτερου Διεθνούς Συγκροτήματος" στα 2010 Meteor Awards 

Το συγκρότημα ήταν υποψήφιο για τέσσερα 2010 Mojo Awards, οι περισσότερες υποψηφιότητες από οποιονδήποτε άλλο καλλιτέχνη.

Βραβεία και Υποψηφιότητες
-------------------------

| Έτος | Διαγωνισμός | Υποψηφιότητα | Βραβείο | Αποτέλεσμα |
| --- | --- | --- | --- | --- |
| 2009 | BBC Sound of 2009 | Florence and the Machine | Sound of 2009 | Τρίτη Θέση |
| 2009 BRIT Awards | Florence and the Machine | Critic's Choice | Νίκη |
| Mercury Prize 2009 | "Lungs | Mercury Prize | Υποψηφιότητα |
| Studio8 Media International Music Award | Florence and the Machine | Female Voice of July 2009 | Νίκη |
| "Rabbit Heart (Raise It Up)" | Song of July 2009 | Νίκη |
| MTV Europe Music Awards | Florence and the Machine | Best UK & Ireland New Act | Υποψηφιότητα |
| Q Awards | *Lungs* | Best Album | Υποψηφιότητα |
| "Drumming Song" | Best Video | Υποψηφιότητα |
| Florence and the Machine | Breakthrough Artist | Υποψηφιότητα |
| UK Festival Awards 2009 | Florence and the Machine | Best Breakthrough Act | Νίκη |
| 2010 | South Bank Show | Florence and the Machine | South Bank Show Award | Νίκη |
| 2010 BRIT Awards | Florence and the Machine | British Female Solo Artist | Υποψηφιότητα |
| Florence and the Machine | British Breakthrough Act | Υποψηφιότητα |
| *Lungs* | MasterCard British Album | Νίκη |
| Meteor Ireland Music Awards | *Lungs* | Best International Album | Υποψηφιότητα |
| Florence and the Machine | Best International Band | Νίκη |
| Florence and the Machine | Best International Live Performance | Υποψηφιότητα |
| Elle Style Awards | Florence and the Machine | Musician of the Year | Νίκη |
| Shockwaves NME Awards | Florence and the Machine | Best Solo Artist | Υποψηφιότητα |
| "Rabbit Heart (Raise It Up)" | Best Track | Υποψηφιότητα |
| "You Got The Love" | Best Dancefloor Filler | Υποψηφιότητα |
| Florence Welch | Best Dressed | Υποψηφιότητα |
| MOJO Awards | Florence and the Machine | Breakthrough Act | Υποψηφιότητα |
| Florence and The Machine | Best Live Act | Υποψηφιότητα |
| "You Got The Love" | Song of the Year | Υποψηφιότητα |
| "Lungs" | Best Album | Υποψηφιότητα |
| 2010 MTV Video Music Awards | "Dog Days Are Over" | Video of the Year | Υποψηφιότητα |
| Best Rock Video | Υποψηφιότητα |
| Best Art Direction in a Video | Νίκη |
| Best Cinematography in a Video | Υποψηφιότητα |

Παραπομπές
----------

1. ↑  «Florence and the Machine». florenceandthemachine.net. Ανακτήθηκε στις 18 Απριλίου 2014.
2. ↑  Christopher Monger, James. «Florence + the Machine». AllMusic. Rovi Corporation. Ανακτήθηκε στις 18 Απριλίου 2014.
3. ↑  Rey, Benedicte. «Florence + The Machine: the voice that bewitched pop». AFP. Αρχειοθετήθηκε από το πρωτότυπο στις 9 Φεβρουαρίου 2010. Ανακτήθηκε στις 18 Απριλίου 2014.
4. ↑  «Introducing ... Florence and the Machine». bbc.co.uk. Αρχειοθετήθηκε από το πρωτότυπο στις 5 Σεπτεμβρίου 2010. Ανακτήθηκε στις 18 Απριλίου 2014.
5. ↑  «Michael Jackson, Black Eyed Peas Control U.K. Charts». Billboard. Ανακτήθηκε στις 18 Απριλίου 2014.
6. ↑  «Florence And The Machine's 'Lungs' finally tops UK albums chart». NME. Ανακτήθηκε στις 18 Απριλίου 2014.
7. ↑  «Florence And The Machine Crank Out Explosive VMA Performance». mtv.com. Ανακτήθηκε στις 18 Απριλίου 2014.
8. 1 2
9. ↑  [*νεκρός σύνδεσμος*]
10. ↑  «Here Lies Love: David Byrne and Fatboy Slim, CD review». The Telegraph. 18 Απριλίου 2014.
11. ↑  «Florence Welch: Spitting from my man was so painful». Now. Ανακτήθηκε στις 18 Απριλίου 2014.
12. ↑  «Pete Doherty proposes to Florence Welch». Mirror. Ανακτήθηκε στις 18 Απριλίου 2014.
13. ↑  «A piece of my mind: Florence Welch of Florence and the Machine». heraldscotland.com. Ανακτήθηκε στις 18 Απριλίου 2014.
14. ↑  «INTERVIEW: Florence and the Machine». Yorkshire Evening Post. Αρχειοθετήθηκε από το πρωτότυπο στις 5 Δεκεμβρίου 2009. Ανακτήθηκε στις 19 Απριλίου 2014.
15. ↑  «Michael Jackson Extends U.K. Album Chart Run, Tinchy Stryder Notches Second Top Single». Billboard. Ανακτήθηκε στις 19 Απριλίου 2014.
16. ↑  «Jennifer's Body». ALLMUSIC. Ανακτήθηκε στις 19 Απριλίου 2014.
17. ↑  «Florence & The Machine win a Brit». bbc.co.uk. Ανακτήθηκε στις 19 Απριλίου 2014.
18. ↑  «'Eat Pray Love' Trailer -- What's the Song?». Aol Radio. Αρχειοθετήθηκε από το πρωτότυπο στις 18 Αυγούστου 2010. Ανακτήθηκε στις 19 Απριλίου 2014.
19. ↑  «The Gang Gang Dance/Florence and the Machine Connection». Pitchfork. Ανακτήθηκε στις 19 Απριλίου 2014.
20. ↑  «Florence and the Machine: 'Drumming Song'». Digital Spy. Αρχειοθετήθηκε από το πρωτότυπο στις 22 Σεπτεμβρίου 2009. Ανακτήθηκε στις 19 Απριλίου 2014.
21. ↑  «Florence and The Machine - You've Got The Love (Island)». dailymusicguide. Αρχειοθετήθηκε από το πρωτότυπο στις 15 Αυγούστου 2011. Ανακτήθηκε στις 19 Απριλίου 2014.
22. ↑  «Brit Awards 2010: Florence And The Machine and Dizzee Rascal plan to hand out free cash». Daily Mail. Ανακτήθηκε στις 19 Απριλίου 2014.
23. ↑  «Grey's Anatomy». abc. Αρχειοθετήθηκε από το πρωτότυπο στις 11 Ιουλίου 2011. Ανακτήθηκε στις 19 Απριλίου 2014.
24. ↑  «Florence And The Machine planning 'scientific' new album». NME. Ανακτήθηκε στις 18 Απριλίου 2014.
25. ↑  «Florence writing 'crystal' album». bbc.co.uk. Ανακτήθηκε στις 18 Απριλίου 2014.
26. ↑  «Florence And The Machine Reveal New LP Details». mtv.co.uk. Ανακτήθηκε στις 18 Απριλίου 2014.
27. ↑  «Interview: Florence & The Machine». run-riot.com. Ανακτήθηκε στις 18 Απριλίου 2014.
28. ↑  «BBC Sound of 2009: Florence and the Machine». bbc.co.uk. Ανακτήθηκε στις 18 Απριλίου 2014.
29. ↑  «Florence + the Machine-Lungs, Review by James Christopher Monger». ALLMUSIC. Ανακτήθηκε στις 18 Απριλίου 2014.
30. ↑  «Florence and the Machine, 'Lungs' (Universal/Island)». SPIN. Ανακτήθηκε στις 18 Απριλίου 2014.
31. ↑  «The 40 Best Albums of 2009». SPIN. Ανακτήθηκε στις 18 Απριλίου 2014.
32. ↑
33. ↑  «Lily Allen, Lady Gaga Up For BRIT Awards». bbc.co.uk. Ανακτήθηκε στις 18 Απριλίου 2014.
34. ↑  «Florence and the Machine heads up Mojo nominees». bbc.co.uk. Ανακτήθηκε στις 18 Απριλίου 2014.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Florence and the Machine** |

* Επίσημος ιστότοπος (Αγγλικά)
* Florence and the Machine στο Allmusic
* Florence and the Machine στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157579313
* LCCN: no2009189520
* ISNI: 0000 0001 2019 2060
* GND: 16339288-2
* BNF: cb16146385g (data)
* MusicBrainz: 5fee3020-513b-48c2-b1f7-4681b01db0c6
* NKC: xx0114931

 |

 |